Potsdam
Potsdam — Germaniyadagi shahar. Brandenburg yerining maʼmuriy markazi. Berlindan jan.-gʻarbdagi koʻllar boʻyida joylashgan. Aholisi 129,8 ming kishi (1998). Transport yoʻllarining yirik tuguni. Xafel daryosi boʻyidagi port. Mashinasozlik rivojlangan. Kimyofarmatsevtika, poligrafiya, oziq-ovqat sanoati korxonalari mavjud. Mamlakatning tarixiy va mada-niy markazlaridan. Kinematografiya va televideniye oliy maktabi, astrofizika rasadxonasi, muzey bor. P. yilnomalarda 10-asrdan tilga olingan. 13-asrda Brandenburg Markgrafligi tarkibiga kirgan. 15-asrda shahar huquqini olgan. 18-asr oxiridan Prussiya qirollarining yozgi qarorgohi. P.da 1945-yilda SSSR, AQSH va Buyuk Britaniya davlat rahbarlarining konferensiyasi (Berlin konferensiyasi) boʻlib oʻtgan. Meʼmoriy yodgorliklaridan 18—19-asrlarda qurilgan saroy va cherkovlar, shu jumladan, San-Susi saroybogʻ majmuasi (1745—62) saqlangan. Potsdam Germaniyaning Brandenburg yerida joylashgan shahardir. Ushbu shahar Maydoni — 187,28 km2. 156 906 nafar aholi istiqomat qiladi (2010).